סקיבידי טוילט

סקיבידי טוילט (באנגלית: Skibidi Toilet) היא סדרת רשת מאשינימה (Machinima) של סרטוני יוטיוב ושורטס שנוצרו על ידי אלכסיי גרסימוב והועלתה בערוץ היוטיוב שלו . הסדרה, שהופקה באמצעות Source Filmmaker, עוקבת אחר מלחמה בדיונית בין שירותים עם ראש דמוי אדם ודמויות אדם עם מכשירים אלקטרוניים לראשים. מאז פרסום הסרטון הקצר הראשון בפברואר 2023, הסדרה הפכה לויראלית כמם אינטרנטי בפלטפורמות שונות של מדיה חברתית. הסדרה פופולרית במיוחד בקרב דור האלפא. פרשנים רבים ראו בסדרה את הגיחה הראשונה של דור אלפא לתרבות האינטרנט. 

ב-2024, נודע כי הסדרה "סקיבידי טוילט" תעובד לסדרת טלוויזיה או סרט על ידי הבמאי והמפיק מייקל ביי. העיבוד יכלול אנימציה משולבת בלייב אקשן ויופק בשיתוף עם המפיק ונשיא סרטי פרמאונט לשעבר, אדם גודמן.<ref></ref> 

== עלילה ודמויות ==

הסדרה מתארת קונפליקט בין שירותים מזמרים עם ראש אדם - הנקראים "סקיבידי טוילטס" - לבין יצורים דמויי אדם עם מצלמות אבטחה, רמקולים וטלוויזיות במקום ראשיהם. בסביבה שמזכירה את ניו יורק, אסלות הסקיבידי ומנהיגם "ג'י מן" (גם "ג'י-טוילט"<ref></ref>), מאיימים על האנושות.<ref></ref> שני סוגים של דמויי אדם, צלמים ודוברים, כורתים ברית נגד השירותים. לכל אחד מהצדדים יש לוחם גדול מהשאר, המכונה "טיטאן". "טפיל שירותים" מדביק את טיטאן הרמקול, מה שמוביל לנפגעים. בהמשך הסדרה מוצגים דמויי אדם בעלי ראשי טלוויזיה והטיטאן שלהם, ובעזרתם משתחרר טיטאן הרמקול משליטה מחשבתית. הקרב מתפשט לערים אחרות, שם הטיטאנים הורסים את מה שנראה כ-"ג'י מן", אך מאוחר יותר מתגלה כמתחזה. הטיטאנים מתכנסים ונראה שהם מביסים את המוח, אסלת המדען, אך שוב מתועתעים על ידי פתיון, כאשר אסלת המדען האמיתית נמצאת במבוא. לאחר תקיפה ממוקדת, אסלת המדען מובסת, אך כל חברי הצוות מלבד אחד נהרגים. חבר הצוות האחד שנותר מועבר לפגוש את הסוכן החשאי, אדם מסתורי המעורב לכאורה ביצירת השירותים. Business Insider תיאר את הסדרה כ"מרוץ חימוש אינסופי, כאשר גם השירותים וגם אויביהם מייצרים לוחמים חזקים יותר".<ref name="Dodgson-2023"></ref>

במרבית הפרקים מתנגן מאשאפ<ref name=":4"></ref>, שנוצר על ידי משתמש הטיקטוק doombreaker03, של השירים "Give It to Me" מאת Timbaland<ref name="Lorenz-2023"></ref> ו-"Dom Dom Yes Yes" מאת האמן הבולגרי Biser King.<ref></ref><ref name=":1"></ref><ref name="Lorenz-2023" /> חברת התקליטים שהפיצה את שירי המקור היא UMG, דיווחה של השימוש בשירים אלה, וכתוצאה מכך הוסרו מספר סרטונים מהאינטרנט המציגים את המאשאפ.<ref name=":4" /> השיר "Everybody Wants to Rule the World" מאת טירז פור פירז מופיע בחלק מהסרטונים כהמנון של כוחות ההתנגדות.

התוכנית מכילה התייחסויות למשחקי וידאו, כמו הדמות ג'י מן, ששמה ודמותה מגיעים מסדרת משחקי הווידאו Half-Life. הריקודים המבוצעים לעיתים קרובות הם מהמשחק פורטנייט.

== ראו גם==
* YouTube Poop, ז'אנר של מאשאפ הומוריסטי

== קישורים חיצוניים ==

* [https://youtube.com/playlist?list=PL-ZXraMeHBPJHXBhrNowJaQslyqtUg-tZ&si=bBbpWHhZlkqcIz0Q פלייליסט של סקיבידי טוילט] ביוטיוב
** [https://www.youtube.com/channel/UCsSsgPaZ2GSmO6il8Cb5iGA DaFuq!?Boom!] – ערוץ היוטיוב של אלכסיי גרסימוב
* [https://www.dexerto.com/entertainment/dafuqboom-skibidi-toilet-interview-2194741/ ראיון של דקסרטו עם אלכסיי גראסימוב]
* [https://www.bostonglobe.com/2023/08/25/opinion/cartoon-sage-stossel-attack-of-the-skibidi-toilets/ "מתקפת שירותי הסקיבידי"] - קריקטורה עריכה מאת סייג סטוסל עבור הבוסטון גלוב
* "[https://www.washingtonpost.com/technology/2023/12/10/skibidi-toilets-you-tube-children-internet/ איך סדרת יוטיוב בנושא שירותים הפכה לדבר הכי גדול באינטרנט]" - כתבה של הוושינגטון פוסט על התופעה.

== הערות שוליים ==

קטגוריה:סדרות רשת